बिथां औवारिआ बुंबावो दि बिथां अनजालि दैमारिआ बिटिआर गोरोबथायाव गामि सोसन्नाय-दानख’नाय बाथ्रा थानो नाङामोन होन्नानै बुंनायनि फिनजाथाय होनानै बुङो दि, दैमारिआ जानो हागौ बिटिआरनि माखासे दफाफोरखौ मोजाङै फरायाखै ৷ मानोना बिटिआराव बिटिसि गोरोबथानि समाव सिमना ओनसोलाव थाबोनाय गासै बर’ गामिफोरखौ सोसनगोन आरो सानजाहा थाबोनाय सनितपुर ,गहपुर बायदि ओनसोलनि बर’ गामिफोरा सोस’नजागोन आरो बेयाव गोबां बर’नि गामिफोरखौ दानख’गोन होन्नानै बुंनाया जेबो सैथो गुमुर गैया होन्नानै बुङो ৷